—

“Calendula officinalis L” jidħol qabel Foeniculum vulgare Miller subsp. vulgare var. vulgare (Bużbież morr, frott) “DAĦLA FIL-LISTA TAL-KOMUNITÀ DWAR CALENDULA OFFICINALIS L Isem xjentifiku tal-pjanta Calendula officinalis L. Familja botanika Asteraceae Sustanza veġetali Fjura calendula Isem komuni tas-sustanza veġetali fil-lingwi kollha uffiċjali tal-UE — BG (bălgarski): Невен, цвят — CS (čeština): Měsíčkový květ — DA (dansk): Morgenfrueblomst — DE (Deutsch): Ringelblumenblüten — EL (elliniká): Άνθος καλέντουλας — EN (English): Calendula flower — ES (español): Flor de caléndula — ET (eesti keel): Saialilleõisik — FI (suomi): Tarhakehäkukan kukka — FR (français): Souci — HU (magyar): A körömvirág virága — IT (italiano): Calendula fiore — LT (lietuvių kalba): Medetkų žiedai — LV (latviešu valoda): Kliņģerītes ziedi — MT (malti): Fjura calendula — NL (nederlands): Goudsbloem — PL (polski): Kwiat nagietka — PT (português): Flor de calêndula — RO (română): Floare de gălbenele (calendula) — SK (slovenčina): Nechtíkový kvet — SL (slovenščina): Cvet vrtnega ognjiča — SV (svenska): Ringblomma, blomma — IS (íslenska): Morgunfrú, blóm — NO (norsk): Ringblomst Preparazzjoni(jiet) veġetali A) Estratt likwidu (DER 1:1), estratt solventi tal-etanol 40-50 % (v/v) B) Estratt likwidu (DER 1:1,8-2,2), estratt solventi tal-etanol 40-50 % (v/v) C) Tintura (DER 1:5), estratt solventi tal-etanol 70-90 % (v/v) Referenza monografika tal-Farmakopea Ewropea Calendula flower - Calendulae flos (01/2005:1297) Indikazzjoni(jiet) (a) Prodott ta’ mediċina tradizzjonali veġetali għat-trattament ta’ sintomi ta’ infjammazzjonijiet minuri fil-ġilda (bħalma huma l-ħruq mix-xemx) u bħala għajnuna għal ġrieħi żgħar. (b) Prodott ta’ mediċina veġetali għat-trattament simptomatiku ta’ infjammazzjonijiet minuri fil-ħalq jew il-griżmejn. Il-prodott huwa prodott mediċinali veġetali tradizzjonali sabiex jintuża f’indikazzjonijiet speċifikati bbażati esklużivament fuq esperjenza ta’ użu fit-tul. Tip ta’ tradizzjoni Ewropea Qawwa speċifikata Jekk jogħġbok ara ‘Pożoloġija speċifikata’. Pożoloġija speċifikata Preparazzjonijiet veġetali: A) Estratt likwidu (DER 1:1) F’forom ta’ dożaġġ semisolidu: ammont ekwivalenti għal sustanza veġetali ta’ 2-10 % B) Estratt likwidu (DER 1:1,8-2,2) F’forom ta’ dożaġġ semisolidu: ammont ekwivalenti għal sustanza veġetali ta’ 2-5 % C) Tintura (DER 1:5) F’kumpressi mħallta ma’ tal-anqas 1:3 ilma li għadu kemm tgħalla. F’forom ta’ dożaġġ semisolidu: ammont ekwivalenti għal sustanza veġetali ta’ 2-10 %. Bħala gargarizzant jew soluzzjoni ta’ tlaħliħ il-ħalq f’soluzzjoni ta’ 2 %. 2 sa 4 darbiet kuljum Indikazzjoni a) Mhuwiex irrakkomandat l-użu fuq tfal li jkollhom inqas minn 6 snin (ara t-‘Twissijiet speċjali u prekawzjonijiet għall-użu’ hawn taħt). Indikazzjoni b) Mhuwiex irrakkomandat l-użu fuq tfal li jkollhom inqas minn 12-il sena (ara t-‘Twissijiet speċjali u prekawzjonijiet għall-użu’ hawn taħt). Mnejn u kif jingħata Użu kutanju u oromukożali. Tul ta’ żmien tal-użu jew kwalunkwe restrizzjonijiet fuq it-tul ta’ żmien tal-użu Kompressi: neħħi wara 30-60 minuta Il-preparazzjonijiet veġetali kollha: Jekk is-sintomi wara ġimgħa jibqgħu jippersistu matul l-użu tal-prodott mediċinali, għandu jiġi kkonsultat tabib jew prattikant ikkwalifikat fil-kura tas-saħħa. Kwalunkwe tagħrif ieħor għal użu bla periklu Kontraindikazzjonijiet Ipersensittività għallmembri tal-familja Asteraceae (Compositae). Twissijiet speċjali u prekawzjonijiet għall-użu Indikazzjoni a) L-użu fit-tfal taħt is-6 snin mhuwiex irrakkommandat minħabba li ma hemmx esperjenza disponibbli. Indikazzjoni b) L-użu fit-tfal taħt it-12-il sena mhuwiex irrakkommandat minħabba li ma hemmx esperjenza disponibbli. Jekk jiġu osservati sinjali ta’ infezzjoni tal-ġilda, għandu jiġi kkonsultat tabib jew professjonist kwalifikat fil-kura tas-saħħa. Interazzjonijiet ma’ prodotti mediċinali oħra u forom oħra ta’ interazzjoni Ebda interazzjoni ma ġiet irrappurtata. Tqala u treddigħ Ma ġietx stabbilita s-sikurezza matul it-tqala u t-treddigħ. Fin-nuqqas ta’ dejta suffiċjenti, l-użu matul it-tqala u t-treddigħ mhuwiex irrakkomandat. Effetti fuq il-kapaċità tassewqan u t-tħaddim ta’ magni Mhux rilevanti. Effetti mhux mixtieqa Sensitizzazzjoni tal-ġilda. Il-frekwenza mhijiex magħrufa. Jekk iseħħu reazzjonijiet avversi oħra mhux imsemmija hawn fuq, għandu jiġi kkonsultat tabib jew prattikant ikkwalifikat fil-kura tas-saħħa. Doża eċċessiva Ebda każ irrappurtat.”